כ"א בשבט תשפ"ה

19 בפברואר 2025

שלום רב,

**הודעה על כוונת יד יצחק בן צבי להתקשר במיזם משותף**

בהתאם לתקנה (3)ב לתקנות חובת המכרזים (תשנ"ג-1993) (להלן "**תקנות חובת המכרזים**") מתכבדת יד יצחק בן-צבי (להלן '**היד**'), להודיע בזאת כי בכוונתה לבצע התקשרות עם עמותת מרחבים – חינוך לערכים (מ.ע. 580646701) לביצוע מיזם משותף (להלן "**העמותה** ו- **"המיזם**" בהתאמה).

**מהות ההתקשרות**:

העמותה עוסקת בפיתוח אחריות אישית, עצמאות ומנהיגות בקרב בני הנוער באמצעות מורשת, תרבות, טבע וחיבור לארץ. העמותה פועלת במסגרות נוער באמצעות כלים חינוכיים חדשניים, חינוך לציונות, ערבות הדדית ואהבת הארץ, תוך העצמת תחושת השייכות בקרב בני נוער לרבות נוער בפריפריה וכן מבצעת הכנה וליווי להשתלבות במסגרות המשך משמעותיות -שירות צבאי ולאומי, מכינות קד''צ ושנות שירות.

בכוונת היד לבצע עם העמותה מיזם משותף במסגרת פעילות העמותה המתוארת לעיל תוך שימת דגש על התוכן החינוכי, החיבור להיסטוריה היהודית, ללימודי ארץ ישראל ולמדינה. במסגרת המיזם יתבצעו פעילויות חינוכיות בחטיבות ביניים ותיכונים אשר יכללו לימודי ארץ ישראל והקניית יכולות הדרכה, אהבת הארץ וחיבור עמוק לערכים ציוניים וזאת בשילוב עם הגישה החינוכית הייחודית לעמותה אשר מטרתה להעצים את בני הנוער, וללמדם עצמאות ומנהיגות. המיזם אף ישלב ימי שיא וסדנאות העצמה והעשרה בנושאים של מורשת ציונות ואהבת ישראל. ימי השיא והסדנאות יעניקו לתלמידים חוויה ערכית ומעשירה, המשלבת למידה חווייתית עם חיבור למורשת העם והארץ. במהלך שנת הלימודים תשפ"ה/תשפ"ו ישתתפו במיזם כ-8,000 תלמידים בעשרה מרחבי למידה.

היד תהיה אחראית על כל היבטי התוכן, הפיתוח, הליווי וההדרכה ואילו העמותה תהיה אחראית על ההיבטים התפעולים והניהוליים של המיזם ובכלל זה, גיוס משאבים, ניהול הצוות, איתור משתתפים, תפעול הלוגיסטיקה הכללית של המיזם (ציוד, רכש, הסעות), הפקה טכנית של ימי העצמה וסדנאות ופיתוח כלי מדידה להצלחת המיזם.

המיזם יבוצע בשיתוף פעולה בין העמותה לבין היד, כאשר תקבע ועדת היגוי למיזם בה יהיו חברים בין היתר, מנכ"ל היד, מנכ"ל העמותה, מנהל המיזם ומנהל מחלקת החינוך ביד או מי מטעמו.

|  |
| --- |
| **אומדן שווי ההתקשרות:** 5 מיליון ₪**.****חלקה של היד בעלות ההתקשרות:** 2.5 מיליון ₪ **.****תקופת ההתקשרות:** מהלך שנת הלימודים תשפ"ה/תשפ"ו עם אופציה להארכת ההתקשרות בשנה נוספת. |

בהתאם לתקנה 3(30) לתקנות חובת המכרזים תשנ"ג-1993 על אדם הסבור כי קיים ספק אחר המסוגל לבצע את ההתקשרות רשאי לפנות ולהודיע על כך בתוך 14 ימים ממועד פרסום ההודעה, קרי עד ליום **11 במרץ 2025** ולא יאוחר מהשעה 14:00. פניות כאמור יש להעביר בכתב בלבד, באמצעות דואר אלקטרוני ל: michal@ybz.org.il. לכל פניה יש לצרף את שם, מען, ופרטי יצירת הקשר עם הפונה והספק המוצע וצירוף פרטים בדבר ניסיונו בתחום.

**ככל שתתקבל פניה כאמור, תשקול ועדת המכרזים את הפניה ולאחר מכן תקבל את החלטתה.**

**פניה אשר תתקבל אצל המזמינה, בכתובת דוא"ל המצוינת לעיל, לאחר המועד האחרון הנקוב לעיל ו/או פניה אשר לא תמולא כנדרש, תדחה על הסף.**

**בכבוד רב,**

**יד יצחק בן צבי תאגיד מכח חוק ידי יצחק בן צבי (התשכ"ט - 1969**